ભૂતપૂર્વ ક્રિકેટર અને પંજાબના મંત્રી નવજોત સિદ્ધૂને ૩૦ વર્ષ જુના રોડરેજના મામલામાં બિનઇરાદાપૂર્વક હત્યાના મામલામાં સુપ્રીમ કોર્ટ તરફથી મોટી રાહત મળી ગઈ હતી. સુપ્રીમ કોર્ટે સિદ્ધૂને માત્ર મારામારીમાં દોષિત ગણ્યા હતા અને નજીવો દંડ ફટકારીને છોડી મુક્યા હતા. અલબત્ત પંજાબ અને હરિયાણા કોર્ટે આ મામલામાં નવજોત સિદ્ધૂને ત્રણ વર્ષની કેદની સજા ફટકારી હતી. હાઈકોર્ટના ચુકાદાની સામે સુપ્રીમ કોર્ટમાં નવજોત સિદ્ધૂ દ્વારા અરજી કરવામાં આવી હતી. આ ચુકાદો આવ્યા બાદ પૂર્વ ક્રિકેટર નવજોત સિદ્ધૂએ પંજાબના લોકોનો આભાર માન્યો છે.